CELEX: 52008PC0459
Language: sk
Date: 2008-07-16
Title: Návrh smernica Rady, ktorou sa mení a dopĺňa smernica 92/79/EHS, 92/80/EHS a 95/59/ES, pokiaľ ide o štruktúru a sadzby spotrebnej dane z tabakových výrobkov (SEK(2008) 2266) (SEK(2008) 2267)

Dôležité právne oznámenie

|

52008PC0459

Návrh smernica Rady, ktorou sa mení a dopĺňa smernica 92/79/EHS, 92/80/EHS a 95/59/ES, pokiaľ ide o štruktúru a sadzby spotrebnej dane z tabakových výrobkov (SEK(2008) 2266) (SEK(2008) 2267)  /* KOM/2008/0459 v konečnom znení - CNS 2008/0150 */  

	[pic] | KOMISIA EURÓPSKYCH SPOLOČENSTIEV |Brusel, 16.7.2008KOM(2008) 459 v konečnom znení2008/0150 (CNS)NávrhSMERNICA RADY,ktorou sa mení a dopĺňa smernica 92/79/EHS, 92/80/EHS a 95/59/ES, pokiaľ ide o štruktúru a sadzby spotrebnej dane z tabakových výrobkov(predložený Komisiou)(SEK(2008) 2266)(SEK(2008) 2267)DÔVODOVÁ SPRÁVA1) KONTEXT NÁVRHU-  Dôvody a ciele návrhuNa základe článku 4 smernice rady 92/79/EHS z 19. októbra 1992 o aproximácii daní z cigariet[1] a článku 4 smernice rady 92/80/EHS z 19. októbra 1992 o aproximácii daní z tabakových výrobkov s výnimkou cigariet[2] je Európska komisia povinná každé štyri roky prehodnotiť bezproblémové fungovanie jednotného trhu, reálnu hodnotu sadzieb spotrebných daní a všeobecné ciele zmluvy. Toto hodnotenie sa má týkať aj ustanovení smernice 95/59/ES z 27. novembra 1995 o iných daniach, ktoré ovplyvňujú spotrebu vyrobeného tabaku, ako je daň z obratu[3]. Vzhľadom na charakter tabakových výrobkov je potrebné venovať mimoriadnu pozornosť aspektom politiky ochrany zdravia.Návrh tejto smernice obsahuje mnohé dôležité zmeny a doplnenia súčasných právnych predpisov Spoločenstva s cieľom modernizovať a zjednodušiť súčasné pravidlá, urobiť ich transparentnejšími a lepšie integrovať problematiku ochrany verejného zdravia. Jeho ďalším predmetom je zblíženie spotrebných daní z jemne krájaného tabaku („vlastnoručne šúľané cigarety“) so spotrebnými daňami z cigariet.Navrhované zmeny sú výsledkom hĺbkového prieskumu, ktorý vykonala Komisia. Závery tohto hodnotenia sú uvedené v priloženej správe Komisie.-  Všeobecný kontextAko sa uviedlo, v článku 4 smernice 92/79/EHS a 92/80/EHS sa uvádza, že sadzby a štruktúra spotrebných daní sa revidujú každé štyri roky.V súlade s týmto ustanovením, Komisia v septembri 1995 predložila svoju prvú správu. [4] V nej skonštatovala, že vo všeobecnosti nastalo iba malé zblíženie, ale v závere uviedla, že je potrebné vykonať podrobnejšiu analýzu a konzultáciu so zainteresovanými stranami pred prijatím konečných rozhodnutí o zmene právnych predpisov.Druhú správu , Komisia predložila v máji 1998[5] a usúdila v nej, že je potrebných len niekoľko technických zmien a doplnkov k súčasným právnym predpisom Spoločenstva a dospela k názoru, že štruktúry a sadzby spotrebných daní by mohli zostať nezmenené. Sprievodným dokumentom k správe bol návrh smernice, ktorou sa menia a dopĺňajú právne predpisy o tabaku s cieľom začleniť do nich odporúčané technické úpravy. Rada prijala návrh 29. júla 1999 ako smernicu 1999/81/ES. Veľké množstvo členských štátov však požiadalo Komisiu prostredníctvom vyhlásenia uvedeného v zápisnici Rady, aby zvážila podrobnejšiu revíziu sadzieb a štruktúr spotrebných daní z tabakových výrobkov.V marci 2001 Komisia predložila svoju tretiu správu[6] . Sprievodným dokumentom k nej bol návrh smernice, ktorou sa zaviedli dôležité revízie. Pokiaľ ide o cigarety, Komisia navrhla minimálnu pevnú výšku spotrebnej dane 70 EUR na 1000 cigariet KNCK, okrem existujúcej minimálnej požiadavky 57 %, s cieľom zabezpečiť rozsiahlejšie zblíženie daňových úrovní medzi členskými štátmi. Návrh Komisie obsahoval aj ustanovenia o zdaňovaní konkurenčných tabakových výrobkov, ako napríklad jemne krájaného tabaku podobne, rovnako, ako v prípade cigariet. Rada návrh prijala 12. februára 2002 ako smernicu 2002/10/ES. Súhlasila však len so sumou 64 EUR ako minimálnou zavedenou pevnou sumou a nezblížila minimálne sadzby jemne krájaného tabaku s minimálnymi sadzbami cigariet. V tejto súvislosti Komisia na základe žiadosti viacerých členských štátov vydala nasledujúce stanovisko v zápisnici Rady o smernici 2002/10/ES: „Komisia vyhlasuje, že vo svojej nasledujúcej správe vypracovanej na základe článku 4 smernice 92/79/EHS a smernice 92/80/EHS, bude prezentovať dostatočné prvky na vypracovanie celkovej revízie možnosti zosúladenia štruktúry spotrebných daní z jemne krájaného tabaku so štruktúrou spotrebných daní z cigariet.“Súčasná revízia je štvrtou v poradí a opäť sa navrhuje množstvo významných zmien a doplnení súčasných právnych predpisov Spoločenstva s cieľom modernizovať súčasné pravidlá a zabezpečiť vytvorenie prostredia s rovnakými pravidlami pre všetky hospodárske subjekty. Okrem toho je v tejto revízii podstatnou otázkou ochrana verejného zdravia, keďže Európske spoločenstvo sa 30. júna 2005 stalo zmluvnou stranou Rámcového dohovoru o kontrole tabaku Svetovej zdravotníckej organizácie a niekoľko členských štátov požaduje vyššiu úroveň ochrany zdravia, a teda aj vyššie minimálne európske minimá spotrebných daní z tabaku. Nakoniec vzhľadom na uvedené stanovisko Komisie je predmetom tohto návrhu zblíženie spotrebných daní z jemne krájaného tabaku („vlastnoručne šúľané cigarety“) so spotrebnými daňami z cigariet.-  Existujúce ustanovenia návrhu v tejto oblastiSúčasné ustanovenia sú uvedené v smernici 92/79/EHS, 92/80/EHS a 95/59/ES.Tieto právne úpravy sa zaviedli 1. januára 1993. Sú výsledkom diskusií, ktoré sa začali v roku 1985 Bielou knihou o dokončení vnútorného trhu, v ktorej Komisia navrhla plnú harmonizáciu spotrebných daní na tabakové výrobky. Rada sa však rozhodla nepoužiť tento prístup a harmonizácia sa uskutočnila len na úrovni daňových štruktúr a minimálnych sadzieb.-  Súlad s inými politikami a cieľmi ÚnieTento návrh je v súlade s hlavnými politikami a cieľmi Únie.V článku 152 zmluvy sa ustanovuje, že pri vymedzovaní a uskutočňovaní všetkých politík a činností Spoločenstva sa zabezpečuje vysoká úroveň ochrany ľudského zdravia. Vzhľadom na vlastnosti tabakových výrobkov je potrebné venovať zvláštnu pozornosť vzťahu medzi verejným zdravím a konečnou cenou výrobkov a zároveň zohľadniť Rámcový dohovor o kontrole tabaku Svetovej zdravotníckej organizácie.Fajčenie je stále najväčšou príčinou odvrátiteľnej smrti v Spoločenstve a jedným z hlavných dôvodov chorobnosti a úmrtnosti v EÚ, pričom ročný počet úmrtí v Spoločenstve spôsobených fajčením je približne 650 000.Zdaňovanie je súčasťou celkovej stratégie prevencie a odrádzania, ktoré obsahuje aj iné opatrenia zamerané na znižovanie dopytu ako necenové opatrenia, ochrana pre vystavením tabakovému dymu, regulácia obsahu, atď. Avšak podľa Svetovej banky cenové nárasty tabakových výrobkov sú najefektívnejším opatrením na prevenciu proti fajčeniu. Cenový nárast vo výške 10 % zníži v priemere spotrebu dospelých približne o 4 % v členských štátoch s vysokými príjmami. Ešte dôležitejšia je skutočnosť, že vplyv vysokých cien môže byť väčší v prípade mladých ľudí, ktorí na zvýšenia cien reagujú výraznejším spôsobom, ako starší ľudia.V tomto návrhu sa navrhuje stanovenie minimálnej spotrebnej dane a stanovenie daňovej „podlahy“ pre všetky cigarety predávané v EÚ, vďaka čomu by sa pri všetkých kategóriách cigariet zohľadnili otázky verejného zdravia. Zvyšujú sa v ňom minimálne požiadavky s cieľom prispieť k zníženiu spotreby tabaku počas nasledujúcich piatich rokov, najmä zabránením tomu, aby politiky kontroly tabaku v členských štátoch boli narušované podstatne nižšími úrovňami v iných členských štátoch. Okrem toho tento návrh umožňuje členským štátom väčšiu flexibilitu v oblasti uplatňovania osobitných spotrebných daní a vyberania minimálnych spotrebných daní z cigariet s cieľom dosiahnuť ciele ochrany zdravia. V neposlednom rade zosúlaďuje minimálne sadzby a štruktúru v prípade jemne krájaného tabaku určeného na šúľané cigarety so sadzbou a štruktúrou v prípade cigariet s cieľom zamedziť nahrádzaniu cigariet jemne krájaným tabakom.2) KONZULTÁCIA SO ZAINTERESOVANÝMI STRANAMI A HODNOTENIE VPLYVU-  Konzultácia so zúčastnenými stranamiVypracovaniu tejto správy predchádzal komplexný konzultačný proces. Útvary Komisie požiadali daňové orgány členských štátov, aby poskytli svoje názory na prípadnú celkovú revíziu sadzieb a štruktúr spotrebných daní z tabakových výrobkov na základe dotazníka. Odpovede boli použité ako základ nasledujúcich bilaterálnych diskusií medzi vnútroštátnymi orgánmi a príslušnými oddeleniami Komisie. Združenia a zainteresované strany (obchodné, zdravotnícke, atď.) boli takisto vyzvané, aby predložili stanoviská prostredníctvom verejnej internetovej konzultácie. Získavanie a využívanie expertízyOkrem celkovej konzultácie so zainteresovanými stranami sa pri hodnotení vplyvu zohľadnili aj stanoviská a články.-  Hodnotenie vplyvuÚtvary Komisie vypracovali hodnotenie vplyvu zamerané na potenciálne opatrenia, ktoré by mohli modernizovať štruktúru spotrebných daní na tabakové výrobky alebo zvýšiť jej transparentnosť. Okrem toho sa zvláštna pozornosť venovala vzťahu medzi verejným zdravím a konečnou cenou výrobkov, pričom sa zohľadnil Rámcový dohovor o kontrole tabaku Svetovej zdravotníckej organizácie, ako aj možnosti zosúladenia štruktúry a sadzieb spotrebných daní z jemne krájaného tabaku („vlastnoručne šúľané cigarety“) so spotrebnými daňami z cigariet.Pri prehodnocovaní spôsobov dosiahnutia rôznych cieľov v oblasti zdanenia tabaku Komisia vychádzala zo štyroch základných princípov.Prvý prístup spočíva v zastavení ďalších intervencií na úrovni Spoločenstva (možnosť bez zmeny politiky). Tento prístup nevyrieši problém narúšania obchodu z dôvodu cezhraničného predaja a pašovania, ktorý v súčasnosti existuje na trhu s tabakovými výrobkami a ktorý má negatívne dôsledky z hľadiska príjmov a ochrany zdravia. Okrem toho sa ním nevyrieši daňová nestabilita a narúšanie hospodárskej súťaže, ktoré v súčasnosti spôsobuje koncepcia najžiadanejšej cenovej kategórie (KNCK). Rovnako nevyrieši ani problém nahrádzania výrobkov a narúšania hospodárskej súťaže z dôvodu rozdielov medzi zdaňovaním rôznych tabakových výrobkov. Komisia sa preto rozhodla nepostupovať týmto spôsobom.Možnosť druhého prístupu spočíva výlučne v zmene štruktúry spotrebných daní z cigariet. S cieľom vyriešiť problémy daňovej nestability a narúšania hospodárskej súťaže, ktoré v súčasnosti spôsobuje koncepcia KNCK sa hodnotenie vplyvu zaoberá zrušením koncepcie KNCK ako základného kritéria pre minimálne požiadavky. Namiesto toho by sa minimálne požiadavky EÚ mohli buď uplatňovať na všetky cigarety, alebo v súlade s váženými priemernými cenami (VPC). Zároveň sa prehodnotil vplyv umožnenia väčšej flexibility členským štátom, pokiaľ ide o štruktúru spotrebných daní na vnútroštátnej úrovni.Tento prístup by mal vo všeobecnosti len malý vplyv na tabakové trhy a na príjmy členských štátov. Ani 57 % pravidlo na všetky cigarety alebo na VPC by nespôsobilo zvýšenie administratívnych nákladov pre žiadnu zainteresovanú stranu. Obidve možnosti by zjednodušili úpravy v porovnaní so súčasnou situáciou. Avšak uplatnením len minima 64 EUR na všetky cigarety by sa vytvoril daňová „podlaha“ pre všetky cigarety v EÚ. Táto možnosť by vo väčšej miere ako ostatné možnosti znížila daňový a cenový rozdiel medzi členskými štátmi a zohľadnila by v primeranom rozsahu otázky verejného zdravia. Preto má táto možnosť prednosť z hľadiska vnútorného trhu a verejného zdravia. Na druhej strane, uplatnenie 57 % pravidla na všetky cigarety by pre mnohé členské štáty znamenalo povinnú daň ad valorem a nebolo by v súlade s cieľom poskytnúť členským štátom viac flexibility v súvislosti so vzťahom medzi osobitnými daňami a daňami ad valorem . Preto je uplatnenie 57 % pravidla na VPC uprednostňovanou možnosťou.Druhý prístup však nezohľadňuje v dostatočnej miere zdravotné otázky.Tretí prístup spočíva vo zvýšení minimálnych sadzieb spotrebných daní z cigariet spolu so zmenou ich štruktúry. V rámci hodnotenia vplyvu sa simulovali nárasty minimálnych sadzieb spotrebných daní z cigariet, buď na úroveň 57 % a/alebo minimálne na 64 EUR na 1000 cigariet ako varianty tejto možnosti. Zvýšenie peňažného minima je najlepším nástrojom na dosiahnutie zblíženia daní a cien cigariet v EÚ vzhľadom na vnútorný trh a kontroly tabaku. Zvýšenie 57 % pravidla by si vyžadovalo aktualizáciu únikovej doložky, ktorá je v súčasnosti stanovená na úroveň 101 EUR. Aktualizácia na 122 EUR by umožnila udržať tempo s nedávnym vývojom spotrebných daní z cigariet na vnútornom trhu a mala by rovnaký účinok ako v roku 2001, najmä pre päť členských štátov s najvyššou úrovňou zdanenia.Komisia vzhľadom na uvedené skutočnosti prehodnotila viacero možných zvýšení.Zvýšenie na 90 EUR na všetky cigarety a 63 % na VPC by spôsobilo možný pokles dopytu v priemere o 10 % v 22 členských štátoch. Okrem toho by sa tak pripravili podmienky na ďalšie zvyšovanie spotrebných daní, ktorým podliehajú cigarety, aj v členských štátoch, ktoré už majú vysokú úroveň zdanenia. Okrem Bulharska a Rumunska by to nespôsobilo nadmerné zvýšenie cien v porovnaní s miestnou kúpnou silou v členských štátoch.Po zvážení všetkých okolností sa v oblasti cigariet javí tento prístup ako najvhodnejší na zabezpečenie správneho fungovania vnútorného trhu a zároveň vysokej úrovne ochrany zdravia.Štvrtý prístup spočíva v zmene štruktúr a minimálnych sadzieb spotrebných daní, ktorým podliehajú iné výrobky, najmä jemne krájaný tabak, s cieľom zabrániť nahradeniu cigariet inými daňovo menej zaťaženými tabakovými výrobkami.Podstatné rozdiely v daňových úrovniach jemne krájaného tabaku medzi členskými štátmi majú za následok pašovanie a cezhraničné nakupovanie medzi veľkým počtom susediacich krajín a spôsobujú narúšanie vnútorného trhu. Okrem toho rozdiel medzi úrovňou zdanenia cigariet a jemne krájaného tabaku spôsobuje nahrádzanie týchto výrobkov. Neexistuje zvláštny dôvod pre podstatné rozdiely v minimálnych sadzbách týchto výrobkov na úrovni Spoločenstva. To platí rovnako z hľadiska spravodlivej hospodárskej súťaže a, z dôvodu škodlivého charakteru výrokov, aj zo zdravotného hľadiska. Preto by sa mali minimálne sadzby jemne krájaného tabaku určeného na šúľanie cigariet uviesť do súladu so sadzbami cigariet.Členské štáty si môžu v súvislosti s jemne krájaným tabakom vybrať medzi dodržaním peňažnej alebo ad valorem minimálnej sadzby. Keďže minimálna peňažná požiadavka je najlepším faktorom priblíženia, mala by sa stanoviť (okrem ad valorem minimálnej sadzby) povinná minimálna peňažná sadzba pre všetky členské štáty, rovnako ako pre cigarety.Vzhľadom na osobitné charakteristiky jemne krájaného tabaku, je reálne, že minimálna výška spotrebnej dane z jemne krájaného tabaku by sa mohla stanoviť na dve tretiny minimálnej daňovej zaťaženosti spotrebnou daňou z cigariet. Na udržanie dvojtretinového pomeru medzi jemne krájaným tabakom a cigaretami by bolo potrebné stanoviť peňažné minimum na 43 EUR na kilogram a požiadavku pomerového minima na 38 %.Uplatnenie uvedeného vzťahu 2:3 na navrhované zvýšenia pre cigarety by zvýšilo minimálne sadzby jemne krájaného tabaku na 60 EUR a 42 % za obdobie piatich rokov.3) PRÁVNE PRVKY NÁVRHU-  Zhrnutie navrhovaných opatreníKomisia navrhuje:- zrušenie KNCK ako referenčného bodu pre minimálne požiadavky EÚ pre spotrebné dane a pre meranie významu osobitnej spotrebnej dane v rámci celkového daňového zaťaženiaKNCK ako základné kritérium pre minimálne sadzby nie je v súlade s cieľmi vnútorného trhu, pretože spôsobuje rozdelenie tabakových trhov v členských štátoch. Okrem toho zrušením KNCK by sa podstatne zjednodušili úpravy, vytvorilo sa prostredie s rovnakými podmienkami pre všetkých výrobcov a zdôraznili by sa zdravotné ciele. Namiesto toho sa navrhuje, aby sa minimálna požiadavka 64 EUR uplatnila na všetky cigarety, čím by sa súčasná situácia sprehľadnila, a aby sa stanovila „daňová podlaha“ na cigarety predávané v EÚ, čím by sa vyriešili problémy vnútorného trhu a ochrany zdravia v prípade všetkých kategórií cigariet. Zároveň sa navrhuje, aby sa vážené priemerné ceny stali základným kritériom pre iné minimálne požiadavky. Tým by sa vyriešila daňová nestabilita, ktorú vytvára koncepcia KNCK a vytvorilo by sa spravodlivé a neutrálne súťažné prostredie pre všetkých výrobcov tabakových výrobkov.Z podobných dôvodov by sa nemala KNCK ďalej používať ako porovnávacie kritérium na meranie významu osobitných daní v rámci celkového daňového zaťaženia (článok 16 ods. 2 smernice 95/59/ES). Namiesto toho by sa ako referencia mali použiť VPC.- postupné zvýšenie minimálnej požiadavky na cigarety v súlade s cieľmi vnútorného trhu a ochrany zdraviaJe potrebné dosiahnuť vyšší stupeň konvergencie s cieľom zabezpečiť správne fungovanie vnútorného trhu. V skutočnosti stále existujú podstatné rozdiely medzi úrovňami zdanenia v rôznych členských štátoch. S cieľom dosiahnuť tento cieľ je potrebné zvýšiť minimálne daňové úrovne.Spotreba cigariet v EÚ sa počas obdobia 2002-2006 znížila o niečo viac ako 10 %. Počas rovnakého obdobia sa spotrebné dane z cigariet zvýšili v priemere o 33 %. S cieľom dosiahnuť podobný pokles v spotrebe v nasledujúcich 5 rokoch by bolo žiaduce naďalej zvyšovať spotrebnú daň. Vzhľadom na elasticitu cien vo výške -0,43 podľa Svetovej banky, na dosiahnutie zníženia dopytu o 10 % je potrebné zvýšiť ceny o 25 %. Zo zdravotného hľadiska by zvýšenie na 90 EUR na všetky cigarety a 63 % na VPC spôsobilo možný pokles dopytu v priemere o 10 % v 22 členských štátoch, najmä prostredníctvom ochrany výsledkov politík, ktoré členské štáty uplatňujú v oblasti zdaňovania. Okrem toho by sa tak vytvorili podmienky na ďalšie zvyšovanie spotrebných daní z cigariet, aj v členských štátoch, ktoré už majú vysokú úroveň zdanenia.Tieto zvýšenia by sa zavádzali postupne počas obdobia 5 rokov, konkrétne najneskôr do 31. decembra 2013. S cieľom zohľadniť skutočnosť, že súčasné prechodné obdobia povolené v rámci aktov o pristúpení niektorým členským štátom ešte neuplynuli, obdobie na transpozíciu sa pre tieto členské štáty predlžuje o 1 alebo 2 roky, v závislosti od zostávajúceho prechodného obdobia.- poskytnúť členským štátom väčšiu flexibilitu uplatňovať osobitné spotrebné dane a minimálne spotrebné dane z cigarietAko sa uvádza v správe Komisie, z hľadiska vnútorného trhu, rozpočtu ako aj zo zdravotného hľadiska, osobitné a minimálne spotrebné dane majú jasné výhody, a preto by sa mohla umožniť väčšia flexibilita tým členským štátom, ktoré kladú väčší dôraz na osobitné spotrebné dane a na minimálne spotrebné dane.Avšak s cieľom predísť situácii výlučne osobitných spotrebných daní v jednom členskom štáte a výlučne ad valorem spotrebných daní v susednom členskom štáte, čo by viedlo k cezhraničnému toku prémiových značiek z prvého do druhého členského štátu a toku lacných značiek v opačnom smere, bolo by užitočné dosiahnuť istú konzistenciu v štruktúrach spotrebných daní. Preto sa navrhuje rozšírenie pásma z 5 % - 55 % na 10 % - 75 % celkového daňového zaťaženia.Pokiaľ ide o minimálne spotrebné dane, členským štátom sa umožní vyššia flexibilita tým, že úrovne minimálnej dane už nebudú ďalej obmedzené na spotrebnú daň na KNCK, ako to platí v súčasnosti v prípade iných tabakových výrobkov.- uviesť postupne do súladu minimálne sadzby jemne krájaného tabaku určeného na šúľanie cigariet so sadzbami cigarietV súlade so štruktúrou minimálnych sadzieb cigariet sa navrhuje zaviesť povinnú peňažnú a ad valorem minimálnu požiadavku pre jemne krájaný tabak. Na dodržanie dvojtretinového pomeru medzi jemne krájaným tabakom a cigaretami by sa malo stanoviť peňažné minimum na 43 EUR na kilogram a požiadavka pomerového minima na 38%.Uplatnením uvedeného vzťahu 2:3 na navrhované zvýšenia na cigarety by sa zvýšili minimálne sadzby jemne krájaného tabaku na 60 EUR a 42 %.- upraviť minimálne požiadavky pre tabakové výrobky okrem cigariet a jemne krájaného tabaku určeného na šúľanie cigariet podľa miery inflácie.Pri úprave osobitnej spotrebnej dane z cigariet a cigarily a na fajčiarsky tabak (okrem jemne krájaného tabaku určeného na šúľanie cigariet) je potrebné zohľadniť infláciu v období 2003 až 2007. Na základe údajov Eurostatu o ročnom vývoji výmennej sadzbe HISC (harmonizovaného indexu spotrebiteľských cien) v období 2003 až 2007, je možné predpokladať mieru inflácie na úrovni približne 2 % za rok alebo 8 % počas tohto obdobia ako celku. Pri uplatnení tohto percentuálneho pomeru na minimálne osobitné sumy a zaokrúhlení na najbližšiu celú hodnotu vyplynie suma 12 EUR na cigary a cigarily a 22 EUR na iný fajčiarsky tabak.- zmeniť a doplniť súčasné vymedzenie pojmov cigarety, cigary a iný fajčiarsky tabak.- zmeniť a doplniť vymedzenie pojmu cigaretyTabaková rolka sa z hľadiska spotrebných daní považuje za dve cigarety, ak bez filtra a špičky má dĺžku viac ako 9 cm, ale nie viac ako 18 cm; za tri cigarety, ak bez filtra a špičky má dĺžku viac ako 18 cm, ale nie viac ako 27 cm, atď. S cieľom znížiť spotrebné dane z cigariet sa na trh uviedli nové výrobky zložené z 18 cm roliek a z oddelených filtrov. Rolky sa potom rozrežú na tri kusy a vložia do filtrov. Takýmto spôsobom sa tri cigarety zdaňujú ako dve. S cieľom zastaviť tento trend by sa mala rolka tabaku považovať za dve cigarety, ak bez filtra a špičky má dĺžku viac ako 9 cm, ale nie viac ako 12 cm; za tri cigarety, ak má dĺžku viac ako 12 cm, ale nie viac ako 15 cm, atď.- zmeniť a doplniť vymedzenie pojmu cigaryNiektoré členské štáty a obchodní partneri uviedli, že sa objavili nové výrobky, ktoré sa predávajú ako cigary. Majú skôr farbu cigary alebo cigarily ako bielu farbu cigarety, ale z hľadiska funkcie, chuti a prezentácie je ich potrebné považovať za cigaretové náhrady. Preto by bolo vhodné úplne odstrániť príslušné ustanovenie (článok 3, bod 3 smernice 95/59/ES) zo súčasného vymedzenia pojmu cigara. Touto zmenou by sa zabezpečilo jednotné zdanenie týchto výrobkov a obmedzilo uplatňovanie nižšej minimálnej sadzby na tradičné cigary a cigarily.- zmena a doplnenie vymedzenia pojmu fajkový tabakVymedzenie pojmu fajčiarsky tabak by sa malo upraviť tak, aby lepšie rozlišovalo medzi fajkovým a jemne krájaným tabakom, a aby sa tým predišlo neprimeranému zdaňovaniu. Navrhuje sa zvýšiť minimálnu šírku krájania v prípade fajkového tabaku zo súčasného 1 mm na 1,5 mm.- sledovanie systému zdaňovania tabakuV článku 4 smerníc 92/79/EHS a 92/80/EHS sa ustanovuje povinnosť Komisie pravidelne prehodnocovať štruktúru a sadzby spotrebných daní. Na vykonanie tohto hodnotenia však potrebuje informácie o množstvách a cenách tabakových výrobkov určených na spotrebu v členských štátoch. S cieľom zabezpečiť efektívne a účinné zhromažďovanie týchto informácií zo všetkých členských štátov sa navrhujú nové pravidlá týkajúce sa poskytovania informácií o zdaňovaní tabaku, ako aj vymedzenie potrebných štatistických údajov.-  Právny základZmluva o založení Európskeho spoločenstva a najmä jej článok 93.-  Zásada subsidiarityNávrh patrí do spoločnej právomoci Spoločenstva a členských štátov. Preto sa uplatňuje zásada subsidiarity.Aj keď existencia súčasných minimálnych sadzieb EÚ obmedzuje rozdiely vo vnútroštátnych sadzbách spotrebných daní z tabakových výrobkov, tieto sadzby nie sú dostatočné na to, aby zabránili pretrvávaniu podstatných rozdielov, napriek zvýšenému úsiliu, ktoré členské štáty venujú dosahovaniu zdravotných cieľov v tejto oblasti. Tieto rozdiely majú za následok podstatné cezhraničné nakupovanie a pašovanie, ktoré narúšajú hospodársku súťaž na trhu s tabakovými výrobkami, vedú k stratám rozpočtových prostriedkov v prípade tých členských štátov, ktoré uplatňujú relatívne vysoké spotrebné dane, a okrem toho poškodzujú ciele ochrany verejného zdravia.Nečinnosť EÚ by mala negatívne následky, pretože interakcia daňových politík medzi členskými štátmi neviedla k zmierneniu rozdielov. Preto len zmena súčasných ustanovení, ako sa uviedlo, môže priniesť nápravu súčasnej situácie. Túto zmenu je schopný vykonať len samotný zákonodarca Spoločenstva, ktorý je autorom pozmeňovaných a doplňovaných smerníc.-  Zásada proporcionalityTento návrh je v súlade so zásadou proporcionality z nasledujúceho(ich) dôvodu(ov):Ciele súčasnej revízie je možné najlepšie dosiahnuť zmenou a doplnením súčasných smerníc uvedeným spôsobom.Návrh spočíva najmä vo zvýšení minimálnych sadzieb s cieľom zabezpečiť správne fungovanie vnútorného trhu bez daňových hraníc a ochrániť zdravotné zámery členských štátov. Nad minimálnymi úrovňami si členské štáty udržia suverenitu v oblasti stanovovania sadzieb spotrebných daní na úrovne, ktoré považujú za vhodné podľa vlastných vnútroštátnych okolností. Týmto návrhom sa zároveň umožňuje členským štátom väčšia flexibilita pri určovaní štruktúry spotrebných daní a vyberaní minimálnych spotrebných daní z cigariet.Tento návrh je preto obmedzený na minimum potrebné na dosiahnutie zámerov zmluvy.-  Výber nástrojovNavrhované nástroje: smernica. V tejto oblasti, na ktorú sa už vzťahuje niekoľko smerníc, by si členské štáty mali naďalej zachovať významnú mieru flexibility, ako sa uviedlo. Iné prostriedky ako zmena a doplnenie smerníc by preto neboli primerané.4) VPLYV NA ROZPOČETPrijatie návrhu by mohlo teoreticky mať vplyv na výpočet vlastných zdrojov z DPH. Dôsledky však budú nepodstatné a v každom prípade nemerateľné.2008/0150 (CNS)NávrhSMERNICA RADYktorou sa mení a dopĺňa smernica 92/79/EHS, 92/80/EHS a 95/59/ES, pokiaľ ide o štruktúru a sadzby spotrebnej dane z tabakových výrobkovRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 93,so zreteľom na návrh Komisie[7],so zreteľom na stanovisko Európskeho parlamentu[8],so zreteľom na stanovisko Európskeho hospodárskeho a sociálneho výboru[9],keďže:(1) V súlade s článkom 4 smernice rady 92/79/EEC z 19. októbra 1992 o aproximácii daní z cigariet[10] a článkom 4 smernice rady 92/80/EEC z 19. októbra 1992 o aproximácii daní z tabakových výrobkov s výnimkou cigariet[11] sa vypracovala hĺbková revízia sadzieb a štruktúr spotrebných daní z tabakových výrobkov. Táto revízia sa týkala aj ustanovení smernice rady 95/59/ES z 27. novembra 1995 o iných daniach, ktoré ovplyvňujú spotrebu tabakových výrobkov, ako je daň z obratu[12].(2) S cieľom zabezpečiť správne fungovanie vnútorného trhu a zároveň vysokú úroveň ochrany zdravia, ktoré sa vyžadujú v článku 152 zmluvy o ES, pričom sa zohľadňuje skutočnosť, že Spoločenstvo je zmluvnou stranou Rámcového dohovoru o kontrole tabaku (RDKT) Svetovej zdravotníckej organizácie, je potrebné v tejto oblasti vykonať rôzne zmeny. Tieto zmeny by mali zohľadňovať situáciu každého z rôznych tabakových výrobkov.(3) Pokiaľ ide o cigarety, súčasné úpravy by sa mali zjednodušiť s cieľom vytvoriť neutrálne podmienky pre hospodársku súťaž výrobcov, znížiť mieru rozdelenia trhov s tabakovými výrobkami a zdôrazniť ciele ochrany zdravia. Preto by sa mala koncepcia najžiadanejšej cenovej kategórie nahradiť; minimálna požiadavka týkajúca sa ceny by sa mala týkať váženej priemernej maloobchodnej predajnej ceny, zatiaľ čo peňažné minimum by sa malo vzťahovať na všetky cigarety. Z podobných dôvodov by mala vážená priemerná maloobchodná predajná cena slúžiť aj ako referencia na meranie významu osobitnej spotrebnej dane v celkovom daňovom zaťažení.(4) Členským štátom by sa malo poskytnúť viac efektívnych prostriedkov na vyberanie osobitných alebo minimálnych spotrebných daní z cigariet, aby sa zabezpečila minimálna peňažná výška zdanenia.(5) Pokiaľ ide o jemne krájaný tabak určený na šúľanie cigariet, minimálne hodnoty Spoločenstva by mali byť vyjadrené takým spôsobom, aby sa dosiahli podobné účinky ako v oblasti cigariet. Preto by bolo potrebné ustanoviť, aby boli vnútroštátne úrovne zdaňovania v súlade s minimom vyjadreným ako percentuálny podiel maloobchodnej ceny a zároveň s minimom vyjadreným ako pevná suma.(6) Analyzovali sa zmeny v cenách a úrovniach spotrebných daní, najmä v prípade cigariet, ktoré predstavujú z ďaleka najdôležitejšiu kategóriu tabakových výrobkov, ako aj v prípade jemne krájaného tabaku určeného na šúľanie cigariet. Z tejto analýzy vyplýva, že ešte stále existujú podstatné rozdiely medzi členskými štátmi, ktoré môžu narušiť fungovanie vnútorného trhu. Väčšia konvergencia medzi daňovými úrovňami uplatňovanými v členských štátoch by pomohla znížiť podvody a pašovanie v rámci Spoločenstva.(7) Väčšia konvergencia by takisto pomohla zabezpečiť vysokú úroveň ochrany zdravia. Úroveň zdanenia je hlavným faktorom ceny tabakových výrobkov, ktorá ovplyvňuje fajčiarske návyky spotrebiteľov. Podvody a pašovanie narúšajú cenové úrovne cigariet a jemne krájaného tabaku určeného na šúľanie cigariet stanovené na základe daní, a tak ohrozujú dosahovanie cieľov kontroly tabaku.(8) S cieľom dosiahnuť vyšší stupeň konvergencie a znížiť spotrebu, by sa mali zvýšiť minimálne úrovne Spoločenstva zdaňovania cigariet a jemne krájaného tabaku určeného na šúľanie cigariet.(9) Pred týmto zvýšením je potrebné priblížiť minimálne úrovne jemne krájaného tabaku určeného na šúľanie cigariet k minimálnym úrovniam platným pre cigarety, aby sa lepšie zohľadnila úroveň hospodárskej súťaže, ktorá v súčasnosti existuje medzi týmito výrobkami a ktorá sa odzrkadľuje v zistenom správaní spotrebiteľov, ako aj ich rovnako škodlivý charakter.(10) V záujme jednotného a spravodlivého zdaňovania by sa mali upraviť vymedzenia pojmov cigarety, cigary a cigarilá a iný fajčiarsky tabak tak, aby tabakové rolky, ktoré sa v závislosti od ich dĺžky považujú za dve cigarety alebo viac, boli na účely spotrebných daní považované za dve cigarety alebo viac; a aby sa fajčiarsky tabak, ktorý je v mnohých ohľadoch podobný jemne krájanému tabaku určenému na šúľanie cigariet, považoval za jemne krájaný tabak na účely spotrebných daní.(11) S cieľom predísť poklesu hodnoty minimálnych úrovní spotrebných daní Spoločenstva z cigár, cigaríl a fajčiarskeho tabaku, okrem jemne krájaného tabaku určeného na šúľanie cigariet, je potrebné zvýšiť minimálne úrovne vyjadrené v osobitnej výške.(12) Smernice 92/79/EHS, 92/80/EHS a 95/59/ES by sa mali zodpovedajúcim spôsobom zmeniť a doplniť,PRIJALA TÚTO SMERNICU:Článok 1Smernica 92/79/EHS sa mení a dopĺňa takto:(1) Článok 2 sa nahrádza:„Článok 21. Členské štáty zabezpečujú, aby spotrebné dane (osobitná daň a daň ad valorem ) z cigariet predstavovali aspoň 57 % váženej priemernej maloobchodnej ceny predávaných cigariet. Táto spotrebná daň nesmie byť menej ako 64 EUR na 1 000 cigariet bez ohľadu na váženú priemernú maloobchodnú predajnú cenu.Avšak členské štáty, ktoré uplatňujú spotrebnú daň vo výške najmenej 101 EUR na 1 000 cigariet na základe váženej priemernej maloobchodnej predajnej ceny nemusia dodržiavať požiadavku 57 % uvedenú v prvom pododseku.2. Od 1. januára 2014, členské štáty zabezpečujú, aby spotrebné dane (osobitná daň a daň ad valorem ) z cigariet predstavovali aspoň 63 % váženej priemernej maloobchodnej ceny predávaných cigariet. Táto spotrebná daň nesmie byť menej ako 90 EUR na 1 000 kusov cigariet, bez ohľadu na váženú priemernú maloobchodnú predajnú cenu.Avšak členské štáty, ktoré uplatňujú spotrebnú daň vo výške najmenej 122 EUR na 1 000 cigariet na základe váženej priemernej maloobchodnej predajnej ceny nemusia dodržiavať požiadavku 63 % uvedenú v prvom pododseku.3. Vážená priemerná maloobchodná predajná cena sa určí k 1. januáru každého roka v porovnaní s rokom n–1, na základe celkového množstva spotreby a cien vrátane daní.4. Odchylne od odseku 2, sa druhý a tretí pododsek tohto odseku uplatňujú.V Poľsku, Maďarsku a Slovensku môžu ustanovenia na splnenie odseku 2 nadobudnúť účinnosť najneskôr do 31. decembra 2014 a musia sa uplatňovať od 1. januára 2015.V Rumunsku, Bulharsku, Litve, Estónsku a Lotyšsku môžu ustanovenia na splnenie odseku 2 nadobudnúť účinnosť najneskôr do 31. decembra 2015 a musia sa uplatňovať od 1. januára 2016.5. Členské štáty postupne zvyšujú spotrebné dane s cieľom dosiahnuť požiadavky uvedené v odseku 2 v termínoch stanovených v odsekoch 2 a 4.6. Komisia uverejňuje raz ročne hodnotu eura v národných menách na účely výpočtu výšky celkovej minimálnej spotrebnej dane.Použijú sa výmenné kurzy, ktoré sú platné v prvý pracovný deň októbra a ktoré sa uverejnia v Úradnom vestníku Európskej únie, a uplatňujú sa od 1. januára nasledujúceho kalendárneho roka.“(2) Článok 2a sa nahrádza týmto:„Článok 2a1. Ak dôjde v členskom štáte k zmene váženej maloobchodnej predajnej ceny cigariet, na základe ktorej klesne spotrebná daň pod úrovne uvedené v odsekoch 1 a 2 článku 2, príslušné členské štáty sa môžu odložiť úpravu danej spotrebnej dane najneskôr do 1. januára druhého roku, ktorý nasleduje po roku, v ktorom k zmene došlo.2. Ak zvýši členský štát sadzbu dane z pridanej hodnoty na cigarety, môže znížiť spotrebnú daň až na výšku, ktorá, vyjadrená ako percento váženej priemernej maloobchodnej predajnej ceny, sa rovná zvýšeniu sadzby dane z pridanej hodnoty takisto vyjadrenej ako percento váženej priemernej maloobchodnej predajnej ceny, aj keď takáto zmena má za následok zníženie spotrebnej dane pod úrovne, vyjadrené ako percento váženej priemernej maloobchodnej predajnej ceny, stanovené v odsekoch 1 a 2 článku 2.Avšak členský štát opäť zvyšuje túto spotrebnú daň, aby dosiahla tieto úrovne najneskôr 1. januára druhého roku nasledujúceho po roku, v ktorom došlo k zníženiu.“(3) Článok 4 sa nahrádza týmto:„Článok 41. Komisia Rade každé štyri roky predkladá správu a podľa potreby návrh týkajúci sa sadzieb spotrebnej dane ustanovených v tejto smernici a štruktúry spotrebnej dane vymedzenej v článku 16 smernice Rady 95/59/ES*.Komisia v správe zohľadní správne fungovanie vnútorného trhu, skutočnú hodnotu sadzieb spotrebnej dane a všeobecné ciele zmluvy.2. Členské štáty oznamujú Komisii všetky dostupné informácie, ktoré sú potrebné na vypracovanie správy uvedenej v odseku 1.3. Komisia v súlade s postupom uvedeným v článku 24 ods. 2 nariadenia rady 92/12/EHS** určuje zoznam štatistických údajov potrebných na vypracovanie správy.* Ú. v. ES L 291, 6.12.1995, s.40.** Ú. v. ES L 76, 23.3.1992, s. 1.“Článok 2Smernica 92/80/EHS sa mení a dopĺňa takto:(1) V článku 3 ods. 1 sa vkladá tento ôsmy a jedenásty pododsek:„Od 1. januára 2010 členské štáty uplatňujú spotrebnú daň na jemne krájaný tabak určený na šúľanie cigariet vo výške minimálne 38 % maloobchodnej predajnej ceny vrátane všetkých daní a minimálne 43 EUR na kilogram.Od 1. januára 2014 členské štáty uplatňujú spotrebnú daň na jemne krájaný tabak určený na šúľanie cigariet vo výške aspoň 42 % maloobchodnej predajnej ceny vrátane všetkých daní a minimálne 60 EUR na kilogram.Členské štáty postupne zvyšujú spotrebné dane s cieľom 1. januára 2014 dosiahnuť nové minimálne požiadavky uvedené v deviatom pododseku.Od 1. januára 2010 sa spotrebná daň vyjadruje ako percento, ako suma na kilogram alebo pre daný počet kusov zodpovedá aspoň:(a) v prípade cigariet alebo cigaríl, 5 % maloobchodnej predajnej ceny vrátane všetkých daní alebo 12 EUR na 1 000 kusov alebo na kilogram;(b) v prípade fajčiarskych tabakov, okrem jemne krájaného tabaku určeného na šúľanie cigariet, 20 % maloobchodnej predajnej ceny vrátane všetkých daní alebo 22 EUR na kilogram.“(2) Článok 4 sa nahrádza týmto:„Článok 41. Komisia Rade každé štyri roky predkladá správu a podľa potreby návrh týkajúci sa sadzieb spotrebných daní stanovených v tejto smernici.Komisia v správe zohľadní správne fungovanie vnútorného trhu, skutočnú hodnotu sadzieb spotrebnej dane a všeobecné ciele zmluvy.2. Členské štáty oznámia Komisii všetky dostupné informácie, ktoré sú potrebné na vypracovanie správy.3. Komisia v súlade s postupom uvedeným v článku 24 ods. 2 nariadenia rady 92/12/EHS** určuje zoznam štatistických údajov potrebných na vypracovanie správy.* Ú. v. ES L 76, 23. 3. 1992, s. 1.“(3) Článok 5 ods. 1 sa nahrádza týmto:„1. Komisia uverejňuje raz ročne hodnotu eura v národných menách na účely výpočtu výšky celkovej minimálnej spotrebnej dane.Použijú sa výmenné kurzy, ktoré sú platné v prvý pracovný deň októbra a ktoré sa uverejnia v Úradnom vestníku Európskej únie , a uplatňujú sa od 1. januára nasledujúceho kalendárneho roka.“Článok 3Smernica 95/59/ES sa mení a dopĺňa takto:(1) Článok 3 sa nahrádza týmto:„Článok 3Pokiaľ sú, na základe svojich vlastností a bežných spotrebiteľských očakávaní, ako také vhodné na fajčenie, považujú sa za cigary alebo cigaril y:(a) tabakové rolky s vonkajším obalom z prírodného tabaku;(b) tabakové rolky obsahujúce náplň, ktorú tvorí zmes vyžileného tabaku, a s vonkajším vrchným listom normálnej cigarovej farby z poskladaného tabaku, ktorý pokrýva celý výrobok vrátane prípadného filtra, ale nie špičku v prípade cigár so špičkou, ak ich kusová hmotnosť bez filtra a bez špičky nie je menej ako 2,3 g a ich obvod okolo najmenej jednej tretiny dĺžky, nie je menej ako 34 mm.“(2) Článok 4 ods. 2 sa nahrádza týmto:„2. Tabaková rolka uvedená v odseku 1, sa na účely spotrebných daní považuje za dve cigarety, ak bez filtra alebo špičky má dĺžku viac ako 9 cm, ale nie viac ako 12 cm; za tri cigarety, ak bez filtra alebo špičky má dĺžku viac ako 12 cm, ale nie viac ako 15 cm, atď.“(3) Článok 6 sa mení a dopĺňa takto:(a) v prvom odseku sa výraz „jeden milimeter“ nahrádza výrazom „1,5 milimetra“;(b) v druhom odseku sa výraz „jeden milimeter“ nahrádza výrazom „1,5 milimetra“;(4) Článok 7 ods. 1 sa nahrádza týmto:„1. Výrobky, ktoré sa čiastočne skladajú z iných látok ako z tabaku, ale inak spĺňajú kritériá ustanovené v článku 3 sa považujú za cigary alebo cigarily.“(5) Článok 16 sa nahrádza týmto:„Článok 161. Osobitná zložka spotrebnej dane nemôže byť menej ako 10 % a viac ako 75 % výšky celkového daňového zaťaženia vyplývajúceho zo spojenia:(a) osobitnej spotrebnej dane;(b) pomernej spotrebnej dane a dane z pridanej hodnoty uplatňovanej na váženú priemernú maloobchodnú predajnú cenu.Priemerná vážená maloobchodná predajná cena sa stanovuje k 1. januáru každého roka v porovnaní s rokom n–1, na základe celkového množstva určeného na spotrebu a cien vrátane daní.2. Odchylne od odseku 1, ak nastane v členskom štáte zmena váženej priemernej maloobchodnej predajnej ceny cigariet, v dôsledku čoho osobitná zložka spotrebnej dane vyjadrená ako percento celkovej daňovej záťaže klesne pod 10 % alebo stúpne nad 75 % celkového daňového zaťaženia, príslušný členský štát môže úpravu výšky osobitnej spotrebnej dane odložiť najneskôr do 1. januára druhého roku, po ktorom táto zmena nastala.3. Bez ohľadu na článok 8 ods. 1 môže každý členský štát vylúčiť clo z výpočtového základu pomernej spotrebnej dane z cigariet.4. Členské štáty môžu uplatňovať minimálnu spotrebnú daň z cigariet.“(6) Článok 17 sa vypúšťa.Článok 41. Členské štáty prijímajú zákony, iné právne predpisy a správne opatrenia potrebné na dosiahnutie súladu s touto smernicou do 31. decembra 2009. Bezodkladne oznamujú Komisii znenie týchto ustanovení a tabuľku zhody medzi týmito ustanoveniami a touto smernicou.Členské štáty uvádzajú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravujú členské štáty.2. Členské štáty oznamujú znenie hlavných ustanovení vnútroštátnych právnych predpisov, ktoré prijímajú v oblasti pôsobnosti tejto smernice.Článok 5Táto smernica nadobúda účinnosť dvadsiatym dňom odo dňa jej uverejnenia v Úradnom vestníku Európskej únie .Článok 6Táto smernica je určená členským štátom.V Bruseli,Za RaduPredseda [1] Ú.v. ES L 316, 31.10.1992, s. 8 smernica naposledy zmenená a doplnená smernicou 2002/10/ES (Ú.v. ES L 046, 16.2.2002, s.26).[2] Ú.v. ES L 316, 31.10.1992, s.10 smernica naposledy zmenená a doplnená smernicou 2002/10/ES (Ú.v. L 046, 16.2.2002, s.26).[3] Ú.v. ES L 291, 6.12.1995, s.40 smernica naposledy zmenená a doplnená smernicou 2002/10/ES (Ú.v. ES L 046, 16.2.2002, s.26).[4] KOM(95)285 v konečnom znení, 13.9.1995.[5] KOM(98) 320 v konečnom znení, 15.5.1998.[6] KOM(2001) 133 v konečnom znení, 14.3.2001.[7] Ú. v. EÚ C , , s. .[8] Ú. v. EÚ C , , s. .[9] Ú. v. EÚ C , , s. .[10] Ú.v. ES L316, 31.10.1992, s. 8 smernica naposledy zmenená a doplnená smernicou 2003/117/ES (Ú.v. ES L 333, 20.12.2003, s. 49).[11] Ú.v. ES L 316, 31.10.1992, s. 10; smernica naposledy zmenená a doplnená smernicou 2003/117/ES[12] Ú.v. ES L 291, 6.12.1995, s.40 smernica naposledy zmenená a doplnená smernicou 2002/10/ES (Ú.v. ES L 046, 16.2.2002, s. 26).